Dopinga lietošana Tour de France

[thumb|200px|right|Skatītāju plakāts [2006. gada Tour de France laikā]]
**[[Dopings (sports)|Dopinga]] lietošana ''[[Tour de France]]*** laikā ir notikusi jau kopš pirmajām sacensībām 1903. gadā. Sākotnējo tūru dalībnieki lietoja dažādas vielas, to skaitā [[alkoholisks dzēriens|alkoholu]] un [[dietilēteris|ēteri]], lai nomāktu sāpju sajūtu, veicot ilgstošos izturības braucienus. Vēlāk braucēji sāka izmantot dažādas [[viela]]s, arī lai uzlabotu savu sniegumu un tūres organizatori, [[Starptautiskā Riteņbraukšanas savienība]] (UCI), kā arī valdības iestādes ieviesa ierobežojumus, lai cīnītos ar šo praksi.

Dopinga lietošana riteņbraukšanā bija pieredzēta arī pirms *Tour de France*. Riteņbraukšana jau kopš pirmssākumiem ir bijis galējību sporta veids, uzsvaru liekot gan uz ātrumu, braucot tandēmu, motociklu vai pat auto aizvējā, gan uz attālumu, kur ciešanas mudināja uz veidiem kā tās mazināt. Laikā līdz [[Otrais pasaules karš|Otrajam pasaules karam]] netika aktualizētas nekādas sportisko principu vai veselības problēmas. Tās parādījās neilgi pirms [[Toms Simpsons|Toma Simpsona]] nāves [[1967. gada Tour de France]]. Makss Novičs žurnālā *New York State Journal of Medicine* atsaucās uz [[1973. gada Tour de France]] kā "riteņbraukšanas murgu". 1998. gadā vācu žurnālists Hanss Halters rakstīja:
: Cik vien ilgi tūre ir pastāvējusi, kopš 1903. gada, tās dalībnieki ir lietojuši dopingu. Nav dopinga, nav cerību. Tūre patiesībā ir iespējama tikai tāpēc — nevis spītējot faktam — ka pastāv dopings. 60 gadus tas bija atļauts. Pēdējos 30 gadus tas ir bijis oficiāli aizliegts. Tomēr tas ir fakts; lieliski riteņbraucēji ir lietojuši dopingu, tad un tagad.

== Dopinga lietošana riteņbraukšanas pirmsākumos ==
[[Attēls:Paris2.jpg|thumb|Meidžors Teilors sacensībās Parīzē 1908. gadā]]
Medikamentu lietošana riteņbraukšanā bija pieredzēta jau pirms *Tour de France*. "Tā notika, tā vienmēr ir notikusi", izteicās franču reportieris un autors Pjērs Šanī, kurš sekoja 49 tūrēm līdz pat savai nāvei 1996. gadā. Cīņā ar treka [[sešu dienu sacensības|sešu dienu sacensību]] nogurumu braucējiem palīdzēja viņu personāls, kuri piedāvāja arī dažādus medikamentus. Starp tiem bija arī [[nitroglicerīns]], kuru izmantoja, lai stimulētu sirdsdarbību pēc sirdstriekas un kuram piedēvēja spēju uzlabot sportista elpošanu. Braucēji no noguruma un, iespējams, arī zālēm piedzīvoja [[halucinācijas]]. Amerikāņu čempions [[Meidžors Teilors]] atteicās piedalīties Ņujorkas sacensībās, sakot: "Es vairs nevaru droši turpināt, man ap treku pakaļ dzenas vīrs ar nazi rokā."

Tika izmantots arī [[strihnīns]], kurš mazās devās padarīja stingrākus nogurušos muskuļus. Šī laika treka braucējiem bija izveidojusies tāda [[tolerance (farmakoloģija)|tolerance]] pret šo vielu, ka nācās izmantot devas, kuras būtu nāvējošas neliela auguma cilvēkiem. Sporta vēsturnieks Alēns Luncenfičers izteicies, ka strihnīna izmantošana bija ne tikai atļauta, bet arī tika uzskatīta par nepieciešamu, lai izturētu prasīgās sacensības.

Amerikāņu dopinga speciālists Makss Novičs rakstīja: "Vecās skolas treneri, kuri piegādāja līdzekļus, kuri kā pamatu saturēja kokaīnu, ar pārliecību paziņoja, ka braucējs, kurš ir pārguris no sešu dienu sacensībām, saņems otro elpu, uzņemot šos maisījumus." Džons Hobermans, [[Teksasas Universitāte Ostinā|Teksasas Universitātes Ostinā]] profesors, izteicās, ka sešu dienu sacensības bija "*de facto* eksperimenti, kuri pētīja stresa psiholoģiju, kā arī vielas, kuras varētu remdēt pārgurumu."

Pirmie šosejas sacensību atbalstītāji laikraksti. Lai arī *Le Vélocipède Illustré*, kurš 1869. gada novembrī organizēja pasaulē pirmās garo distanču šosejas sacensības, apgalvoja, ka to mērķis bija "attīstīt velosipēdu lietošanas labās idejas", jo "ir jāpierāda, ka ar velosipēdiem var rīkot sacensības ievērojamās distancēs ar nesalīdzināmi mazāku nogurumu kā skrienot", nevarēja noliegt, ka tas arī ievērojami uzlaboja laikraksta pārdošanas apjomus. Laikmetā pirms radio un televīzijas laikraksti varēja nedēļām sagatavot ažiotāžu pirms sacensībām, paļaujoties uz to, ka lasītāji iegādāsies laikrakstu dienu pirms sacensībām, lai uzzinātu vairāk par sportistiem, kuri dodas cauri viņu pilsētai, kā arī dienu pēc tam, lai uzzinātu rezultātus. Tikai nedaudz cilvēki bija veikuši 130 kilometru ceļojumu, vismaz ne pārāk bieži, un doma tos veikt ar velosipēdu pēc iespējas lielākā ātrumā pa bedrainajiem ceļiem ar koka ratiem un metāla riepām bija aizraujoša. Tā rezultātā laikraksti sacensību popularizēšanā centās viens otru pārspēt. 1891. gadā tika organizēts brauciens no [[Bordo]] uz [[Parīze|Parīzi]]. Tajā pašā gadā *Le Petit Journal* dubultoja attālumu, rīkojot sacensības [[Parīze–Bresta–Parīze]] vairāk kā 1200 kilometru garumā.



== 1990. gadi: EPO ēra ==
Kad citi medikamenti kļuva nosakāmi, braucēji sāka sasniegt asins pārliešanas efektus daudz efektīvāk, izmantojot [[eritropoetīns|eritropoetīnu]], zināmu kā EPO. Tas ir medikaments, kuru izmanto, lai palielinātu [[sarkanie asinsķermenīši|sarkano asinsķermenīšu]] izstrādi [[anēmija]]s slimniekiem. EPO kļuva plaši izplatīts, ko pierādīja pieķertie sportisti un sekojošās atzīšanās 2006. un 2007. gadā. "Kad es redzēju braucējus ar resnām pakaļām lidojot augšā kalnu pārejās kā lidmašīnas, es sapratu, kas notiek", izteicās kolumbiešu sportists, [[Luiss Herrera]].

EPO problēma pārbaudēs bija līdzīga kā iepriekš [[testosterons|testosteronam]] un pirms tam [[kortizons|kortizonam]] — to nevarēja atšķirt no organismā dabīgi radušās vielas. Žans Pjērs de Mondenārs izteicās, ka pirmoreiz pārbaudēs vajadzēja pierādīt nevis medikamenta klātbūtni, bet gan vielas klātbūtni neierastos daudzumos. Pārbaudītāji noteica hematokrīta līmeni 50 procentu apjomā un aizliedza dalību sportistiem, kuri pārsniedza to. Dāņu braucējs [[Bjarne Rīss]], kurš uzvarēja [[1996. gada Tour de France|1996. gada tūrē]] starp braucējiem bija pazīstams kā "Misters 60 procenti". 2007. gada 25. maijā viņš atzinās EPO lietošanā no 1993. līdz 1998. gadam, ieskaitot 1996. gadu, kad viņš tūrē uzvarēja.

Braucēju un amatpersonu vidū izplatīts bija cinisms. [[Žaks Godē]], tūres organizētājs no 1936. līdz 1987. gadam 1999. gadā teica:

: Es tūrē ieviesu kontroli saistībā ar Toma Simpsona nāvi 1967. gadā un braucēji pieteica streiku. Pēc veiktajiem atklājumiem [tā sauktajā 1998. gada *Festina* skandālā, skatīt zemāk] es jūtu aizvainojumu pret medicīniskajiem un zinātniskajiem spēkiem, kuri nodeva mūs 30 gadu garumā. Kontroles gandrīz vienmēr ir negatīvas, kas nozīmē to, ka laboratorijas ir pieļāvušas nopietnas kļūdas, kļūdas, kuras ir tikai veicinājušas ļaunuma izaugsmi. Kontroles, ko izstrādājām pēc Simpsona nāves bija meli, ko piesedza augstākās zinātniskās un medicīniskās autoritātes un es nosodu tās.

=== 1998. gada *Festina* afēra ===

1998. gada 8. jūlijā Francijas [[muita]]s amatpersonas arestēja Villiju Vūtu, *Festina* komandas masieri, saistībā ar aizliegtu vielu glabāšanu, ieskaitot [[narkotikas]], [[eritropoetīns|eritropoetīnu]] (EPO), [[augšanas hormons|augšanas hormonus]], [[testosterons|testosteronu]] un [[amfetamīni|amfetamīnus]]. Vūts vēlāk savā grāmatā *Massacre à la Chaîne*. aprakstīja vairākus bieži izmantotus dopinga lietošanas paņēmienus. 1998. gada 23. jūlijā Francijas policija veica reidus vairāku komandu viesnīcās un atrada medikamentus *TVM* komandas telpās. Ziņām izplatoties, braucēji 17. posma laikā sarīkoja streiku. Pēc sarunām, kuras vadīja [[Žans Marī Leblāns]], tūres direktors, policija piekrita ierobežot savas darbības un braucēji piekrita turpināt. Daudzi braucēji un komandas jau bija pametuši sacensības un tikai 111 braucēji pabeidza posmu. 2000. gada tiesas procesā tika noskaidrota, ka *Festina* komandas vadība un medicīnas personāls bija organizējuši medikamentu lietošanu komandas līmenī. *Festina* komandas līderis [[Rišārs Viranks]] ilgstoši aizstāvēja pozīciju, ka, iespējams, lietojis dopingu, bet par to nav zinājis. Par šo faktu viņu izsmēja satīriska Francijas televīzijas [[Canal+]] programma *Les Guignols de l'Info*, sakot: "à l'insu de mon plein gré" ("pēc manas brīvas gribas, bet man nezinot").

Nākamajos gados pēc 1998. gada *Festina* afēras sacensību organizatori un UCI ieviesa plašākus antidopinga pasākumus, ieskaitot biežākas pārbaudes un jaunus testus [[asins dopings|asins dopinga]] [[asins pārliešana|pārliešanai]] un EPO izmantosānai. Tika izveidota [[Pasaules antidopinga aģentūra]] (WADA), lai palīdzētu pārvaldes iestādēm cīņā ar dopinga lietošanu.

2004. gadā parādījās jaunas apsūdzības. Janvārī *Cofidis* komandas pārstāvis [[Filips Gaumons]] izmeklētājiem apgalvoja, ka viņa komandā tiek izmantoti [[steroīdi]], [[augšanas hormons|cilvēka augšanas hormons]], EPO un amfetamīni. Jūnijā Francijas policija aizturēja britu braucēju [[Deivids Milars|Deividu Milaru]], arī no *Cofidis*, [[pasaules čempionāts riteņbraukšanā|pasaules čempionu]] [[individuālais brauciens ar atsevišķu startu|individuālajā braucienā]]. Tika pārmeklēts viņa dzīvoklis un atrastas divas lietotas EPO šļirces. Spāņu braucējs [[Hesuss Manzano]], kurš nesen bija atskaitīts no *Kelme* komandas, Madrides sporta laikrakstam *AS* apgalvoja, ka bijušajā komandā viņš bija spiests lietot aizliegtus preparātus un viņš tika apmācīts metodēs, kā izvairīties no pieķeršanas. *Kelme* komanda apsūdzības noliedza un nosauca apgalvojumus par atriebību, ko Manzano arī atzina, nosaucot to par "aci pret aci, zobu pret zobu", pamatojoties ar izraisītajām veselības problēmām

=== Lānsa Ārmstronga apsūdzības ===
[[Attēls:Armstrong dope.jpg|thumb|*L'Équipe* pirmā lapa, apsūdzot Ārmstrongu dopinga lietošanā. Nosaukuma tulkojums *"Ārmstronga meli"*]]
Septiņkārtējā tūres uzvarētāja [[Lānss Ārmstrongs|Lānsa Ārmstronga]] sasniegumi ir radījuši dažādas aizdomas par dopinga lietošanu, tomēr viņa sodīšanai nekad nav bijuši pietiekami pierādījumi. Aizdomas daļēji saistītas ar viņa saistību ar itāļu ārstu [[Mikēle Ferrāri|Mikēli Ferrāri]]. Ārmstronga bijušais asistents Maiks Andersons apgalvojis, ka Ārmstrongs lietojis vielu ar tirdzniecības nosaukumu līdzīgu "androstenīnam". Tam sekoja tiesas process pret Andersonu un pretēja prasība pret Ārmstrongu.

2005. gada augusta beigās mēnesi pēc Lānsa Ārmstronga septītās tūres uzvaras pēc kārtas [[Francija]]s sporta laikraksts *L'Équipe* apgalvoja, ka tā rīcībā ir pierādījumi, ka Ārmstrongs [[1999. gada Tour de France]] laikā lietojis EPO. Šo apgalvojumu pamatoja ar urīna paraugiem, kuri bija arhivēti Francijas Nacionālajā Dopinga noteikšanas laboratorijā tālākai izpētei. Ārmstrongs noliedza EPO lietošanu un UCI viņu nesodīja parauga dublikāta trūkuma dēļ. UCI apstiprināja, ka viņu ārsts Mario Zorzoli esot nopludinājis žurnālam 15 formas, kuras saistīja Ārmstrongu ar pozitīvu testu.

Arī 1999. gadā Ārmstrongam uzrādīja pozitīvas [[glikokortikosteroīds|glikokortikosteroīda]] hormona analīzes. Ārmstrongs to izskaidroja ar [[kortizons|kortizonu]] saturoša krēma lietošanu pret sēdekļa izraisītiem noberzumiem un uzrādīja ārsta recepti. Noteiktais apjoms bija zem aizliegtā līmeņa un atbilda apjomam, kuru izmanto tropiskajam ādas krēmam, bet UCI noteikumi pieprasīja, ka ārstu receptes jāuzrāda pirms medikamenta lietošanas.

=== 2006. gada *Tour de France* ===

==== *Operación Puerto* izmeklēšana ====
2006. gadā vairāki sportisti, ieskaitot [[Jans Ulrihs|Janu Ulrihu]] un [[Ivans Baso|Ivanu Baso]], tika atsaukti no starta [[2006. gada Tour de France]] saistībā ar Spānijas policijas apsūdzībām [[Operación Puerto dopinga lieta|*Operación Puerto* izmeklēšanā]].

*Astana-Würth* komanda nevarēja startēt, jo par spīti [[Sporta arbitrāžas tiesa]]s lēmumam, pieci no deviņiem tūres dalībniekiem tika atsaukti pēc tam, kad tika oficiāli minēti *Operacion Puerto* afērā. Ar atlikušajiem četriem braucējiem ([[Aleksandrs Vinokurovs]], [[Andrejs Kašečkins]], [[Karloss Barredo]] un [[Luiss Leons Sančess]]) nepietika sacensību noteikumos noteiktajam minimumam.

No [[2006. gada Tour de France]] atsauktie sportisti bija:
* *Astana-Würth* komanda:
** [[Alverto Kontadors]], attaisnots ar Spānijas tiesas lēmumu 2006. gada 26. jūlijā.
** [[Hoseba Beloki]], attaisnots ar Spānijas tiesas lēmumu 2006. gada 26. jūlijā.
** [[Elans Deiviss]], attaisnots ar Spānijas tiesas lēmumu 2006. gada 26. jūlijā.
** [[Isidro Nozals]], attaisnots ar Spānijas tiesas lēmumu 2006. gada 26. jūlijā.
** [[Seržiu Paulinju]], attaisnots ar Spānijas tiesas lēmumu 2006. gada 26. jūlijā.
* Individuāli:
** [[Ivans Baso]], ([[Team CSC|CSC]])
** [[Fransisko Mansebo]], ([[AG2R Prévoyance]])
** [[Jans Ulrihs]], ([[T-Mobile Team]])
** [[Oskars Sevilja]], ([[T-Mobile Team]])

==== Floida Lendisa apsūdzība ====
[[Attēls:Floyd Landis-Tour de France 2006-20060723.jpg|thumb|150px|Floids Lendiss *Tour de France*, 2006. gada 23. jūlijā]]
2006. gada 27. jūlijā *Phonak* komanda paziņoja, ka [[Floids Lendiss]], 2006. gada tūres uzvarētājs pēc 17. posma ņemtajās analīzēs uzrādījis pozitīvu dopinga testa rezultātu — viņa asinīs bija ārkārtīgi augsta [[testosterons|testosterona]] attiecība pret [[epitestosterons|epitestosteronu]]. Paziņojuma dienā Lendiss noliedza dopinga lietošanu. Lendisa personīgais ārsts vēlāk atklāja, ka attiecība ir bijusi 11:1, bet atļautais ir līdz 4:1. 31. jūlijā *The New York Times* ziņoja, ka Lendisa parauga testi uzrādījuši sintētisku testosteronu. Vēlāk viņam atņēma titulu un diskvalificēja no riteņbraukšanas uz diviem gadiem.

=== 2007. gada *Tour de France* ===

[[2007. gada Tour de France]] sakarā skandāli parādījās jau līdz ar tūres sākumu. 18. jūlijā divas Vācijas televīzijas kompānijas atsauca savas tiesības pārraidīt *Tour de France* pēc tam, kad *T-Mobile* komandas Vācijas riteņbraucējam [[Patriks Sinkevičs|Patrikam Sinkevičam]] pirmstūres treniņnometnē 8. jūnijā tika konstatētas pozitīvas testosterona analīzes.

23. maijā *Giro d'Italia* laikā [[Pinerolo]] [[riteņbraukšanas sprinteris|sprinta speciālists]] no [[Itālija]]s [[Alesandro Petaki]] uzrādīja pozitīvas [[salbutamols|salbutamola]] analīzes. Tas notika dienā, kad viņš izcīnīja savu trešo no piecām uzvarām šī gada *Giro*. Lai arī Petaki tiek uzskatīts par [[astma]]s slimnieku, viņa komanda *Milram* braucēju diskvalificēja un lika viņam izlaist *Tour de France*. Vēlāk riteņbraucējs tika attaisnots pēc skaidrojuma, ka viela tika izmantota slimības ārstēšanai, tomēr *Giro d'Italia* gūtās uzvaras tika atņemtas.

*Tour de France* laikā 19. jūnijā tik atklāts, ka tā brīža velobrauciena līderis [[Mikāls Rasmusens]] no [[Dānija]]s tiek turēts aizdomās, jo ir izlaidis divas ārpussacensību dopinga pārbaudes pirms *Tour de France*. Dāņu braucēju bija diskvalificējusi Dānijas Riteņbraukšanas savienība un tika pārskatīta viņa dalība olimpiskajās spēlēs. Tomēr, pēc tobrīd pieejamās informācijas, Rasmusens nebija pārkāpis nekādus UCI noteikumus un viņš saglabāja līdera *dzelteno krekliņu*. 8. novembrī Rasmusens atzinās, ka viņš UCI norādījis nepatiesu informāciju.

24. jūlijā tika paziņots, ka [[Kazahstāna]]s riteņbraucējs [[Aleksandrs Vinokurovs]] ir uzrādījis pozitīvas [[asins dopings|asins dopinga]] analīzes pēc individuālā brauciena [[Albī]], kurā viņš uzvarēja ar vairāk kā minūtes pārsvaru pār konkurentiem. Tā rezultātā viņa pārstāvētā *Astana* komanda atsauca savu dalību velobraucienā. Tobrīd Vinokurova komandas biedri [[Andreass Klēdens]] un [[Andrejs Kašečkins]] kopvērtējumā bija piektajā un septītajā vietā. Vinokurovs uzrādīja pozitīvas analīzes arī pēc uzvaras 15. posmā. Pēc Vinokurova paziņojuma tūres direktors [[Kristians Prudomms]] izteicās, ka profesionālajai riteņbraukšanai nepieciešams "kapitālais remonts", lai cīnītos ar dopingu.

Dienu vēlāk, pēc uzvaras 16. posmā *Col d'Aubisque*, tika atklāts, ka Rasmusens ir melojis *Rabobank* komandai par savu atrašanās vietu pirms tūres 13. un 14. jūnijā. Par komandas noteikumu pārkāpšanu viņš tika atsaukts no dalības sacensībās. Vēlāk tika atklāts, ka uz *Rabobank* spiedienu izdarījusi tūres organizētāju kompānija *Amaury Sport Organisation*. Tajā pašā dienā pozitīvas dopinga analīzes uzrādīja arī *Cofidis* komands pārstāvis [[Kristians Moreni]] un komanda arī viņu atsauca no sacensībām.

Pat pēc 2007. gada tūres noslēguma turpinājās dažādi ar dopinga lietošanu saistīti notikumi. Atklājās, ka Spānijas sportists un 16. vietas ieguvējs [[Ivans Majo]] uzrādījis pozitīvas [[Erythropoietin|EPO]] analīzes otrajā atpūtas dienā, 24. jūlijā. Viņu diskvalificēja viņa komanda *Saunier Duval-Prodir*. Majo iepriekš bija uzrādījis pozitīvas sintētiskā [[testosterons|testosterona]] analīzes [[2007. gada Giro d'Italia]] laikā, bet UCI secināja, ka viņš nav pārkāpis nekādus dopinga aizliegumus.

Arī tūres uzvarētājs [[Alverto Kontadors]] tika minēts saistībā ar dopinga apsūdzībām, galvenokārt saistībā ar viņa attiecībām ar [[Eufemiano Fuentess|Eufemiano Fuentesu]] un viņa lomu *Operación Puerto*, bet bez jaunu faktu atklājumiem. Kontadoru tūrē pārbaudīja pēc 14., 17. un 18. posma un neatklāja nekādus pārkāpumus. Daži dalībnieki, kā, piemēram, [[Sebastjēns Ino]] norādīja, ka viņš nav labāks par Rasmusenu.

30. jūlijā Vācijas dopinga eksperts Verners Franke apsūdzēja Kontadoru aizliegto vielu lietošanā pagātnē.

== 2012. gada USADA ziņojums ==
2012. gada oktobrī [[USADA]] izplatīja ziņojumu par *U.S. Postal Service* komandu un dopinga lietošanu tajā. Ziņojums saturēja [[rakstiska liecība|rakstiskas liecības]] no šiem sportistiem, katrs no kuriem aprakstīja plašu aizliegto vielu kā [[eritropoetīns]] (EPO), pārlietas asinis un testosterons lietošanu tūres braucēju vidū. Liecības apsūdzēja [[Lānss Ārmstrongs|Lānsu Ārmstrongu]], kurš sekojoši tika diskvalificēts uz mūžu un viņam tika atņemti visi izcīnītie tituli.



* [[Frenkijs Andreu]]
* [[Maikls Berijs (riteņbraucējs)|Maikls Berijs]]
* [[Leonardo Bertanjolli]]
* [[Volodimirs Biļeka]]
* [[Toms Danielsons]]

* [[Taiilers Hamiltons]]
* [[Džordžs Hinkapī]]
* [[Jergs Jakše]]
* [[Floids Lendiss]]
* [[Levi Leipheimers]]

* [[Filipo Simeoni]]
* [[Stīvens Svarts]]
* [[Kristians Vande Velde]]
* [[Džonatans Voterss]]
* [[Deivids Zabriskis]]


== Pārbaudes ==
Pēc katra posma tiek pārbaudīti četri braucēji: kopvērtējuma līderis, posma uzvarētājs un divi nejauši braucēji. Papildus katrs braucējs tiek pārbaudīts pirms pirmās dienas posma, kurš parasti ir īss [[individuālais brauciens ar atsevišķu startu]]. Vairums komandu tiek pārbaudītas pilnībā kādā brīdī no trīs nedēļu sacensībām. Starpsezonas laikā var notikt papildu pārbaudes un braucējiem ir jāinformē savas nacionālās riteņbraukšanas federācijas par savu atrašanās vietu, lai viņus varētu atrast.

Daudzām komandām ir pašām savas dopinga pārbaudes programmas, lai saglabātu savu reputāciju. Komandas kā *Omega Pharma-Quick Step*, ir atsaukušas savus braucējus pirms dalības lielākajās sacensībās. [[Toms Bonens]] tika atsaukts [[kokaīns|kokaīna]] lietošanas dēļ pirms [[2008. gada Tour de France]].

== *Tour de France'' uzvarētāju statuss ==

## Atsauces

## Ārējās saites
* A look inside the Whereabouts program